**In tot ce-i cald și viu afară**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am căutat în orice sărbătoare

În stropii calzi de ploaie deasă

Sau poate-n stelele din zare

Te-am căutat,să-mi fii mireasă

În cântecul duios de păsărele

Te-am căutat și n-o să mă opresc

Sperând să-ți povestească ele

De cât de mult eu te iubesc

În albul pescărușilor de-afară

Într-un ocean ce-i mereu cald

Te-am căutat întreaga vară

Ca în sărutu-ți să mă scald

În bronz de soare măsliniu

Te-am căutat să am speranțe

Că o să fiu cu mult mai viu

Când te-oi avea iarăși în brațe

În tot ce-i cald te-am căutat:

Și azi mă jur: s-a meritat!